section_heading: Povijest
paragraph_text: Hitlerov plan nakon invazije na Sovjetski Savez, lipnja 1941. godine, bio je čim prije stići do gruzijskih polja nafte, ali njemačke snage nisu uspjele doći do Kavkaza. Iz Gruzije se na strani Crvene armije borilo oko 700.000 vojnika, od kojih je oko 350.000 poginulo. Određen broj protusovjetski raspoloženih Gruzijaca borilo se i na strani Nijemaca, u Gruzijskoj legiji. U ovom razdoblju, Staljin je naredio deportiranje Čečena, Inguša, Karačajaca i Balkara sa Sjevernog Kavkaza iz straha kako ne bi surađivali s Nijemcima i ukinuo njihove autonomne republike. Pojedina područja tih republika bila su do 1957. godine priključena Gruzijskoj SSR.<ref>